OpenLLM-France/wikimedia huggingface dataset:
# Richard Hawley

Richard Hawley, nascut a Sheffield, és un cantant britànic que es va iniciar en els grups Longpigs i Treebound Story. Després va passar a formar part com a guitarrista del grup Pulp a causa de la seva amistat amb Jarvis Cocker, abandonant el grup per començar la seva carrera en solitari, en la qual ha ha editat 8 discos d'estudi, Richard Hawley el 2001, Late Night Final el 2002, Lowedges el 2003, Cole's Corner el 2005, Lady's Bridge el 2007, Truelove's Gutter el 2009, Standing at the sky’s edge el 2012 i Hollow Meadows el 2015.
El 2012 va col·laborar amb Arctic Monkeys en la cançó 'You And I'.

## Àlbums d'Estudi

* Richard Hawley (Setanta) (2001)
* Late Night Final (Setanta) (2001)
* Lowedges (Setanta) (2003) (UK #169)
* Coles Corner (Muti) (2005) (UK #37)
* Lady's Bridge (Muti) (2007) (UK #6)
* Truelove's Gutter (Muti) (2009) (UK #17)
* Standing In The Sky's Edge (2012) (UK #3)
* Hollow Meadows (2015)

## Àlbums en directe

* Recorded Live 5th December At The Devil's Arse (Muti) (2009)
* Live At The Devil's Arse 28th April 2017 (2018)

## Referències

* ↑ «UK Chartlog: H». zobbel.de. [Consulta: 4 maig 2009].
# Roc Pallarès i Rossell

Roc Pallerés i Rossell fou un polític andorrà. Va exercir de síndic general des del 1928 fins al 1933. Partidari del reformisme i els canvis a Andorra, s'exilià a Barcelona l'agost de 1933.
Durant el seu mandat com a síndic —llavors amb poder executiu, amb un rang equivalent al d'un primer ministre— destacaren dos episodis seus a l'escena internacional. El primer, l'octubre del 1931, quan es presentà a Madrid acompanyat del subsíndic Agustí Coma per a reunir-se amb Manuel Azaña, president del govern provisional de la Segona República Espanyola. D'altra banda, el març del 1933 Pallerés envià una carta manuscrita al president dels Estats Units, Franklin D. Roosevelt, per a felicitar-lo amb motiu de la seva investidura. El maig del mateix any el síndic rebé la lletra de resposta, lliurada pel cònsol general dels EUA a Barcelona, Claude Dawson, que viatjà a Andorra amb cotxe des de la capital de Catalunya. Va ser el primer intercanvi diplomàtic entre el principat i els Estats Units. Amb motiu dels fets el The New York Times explicava que Pallerés «és una mena de plutòcrata [...] perquè té uns bons camps de tabac i cria unes de les millors mules d'aquella part del país». I afegia: «Al senyor Pallerés li agrada treballar i se'l veu més sovint als seus camps que al despatx presidencial».
En el marc de la Revolució del 1933, un contingent de gendarmes francesos ocupà Andorra i el Consell General fou destituït. Per aquest motiu, el mes d'agost Roc Pallerés s'exilià a Barcelona. Després de les eleccions del mateix mes, s'elegiria un altre síndic, Pere Torres.

## Referències

* ↑ «Don Roque, el diplomàtic». El Periòdic d'Andorra, 24-01-2014 [Consulta: 22 setembre 2019].
* ↑ «My dear Mr. President...». El Periòdic d'Andorra, 23-01-2014 [Consulta: 22 setembre 2019].
* ↑ Fernsworth, Lawrence «Roosevelt Sends Andorra Message» (en anglès). The New York Times, 28-05-1933 [Consulta: 22 setembre 2019].
# Rocco (cràter)

* No s'ha de confondre amb Ricco (cràter) o Rocca (cràter).
Rocco és un petit cràter d'impacte de la Lluna situat a la part oriental de l'Oceanus Procellarum. Es troba a l'est de la parella de cràters formada per Krieger i Van Biesbroeck. Un altre cràter encara més petit, Ruth es troba a escassa distància cap al sud-sud-oest.
* Localització de Rocco (dreta de la imatge)
* Rodalies de Rocco
És un cràter amb forma de copa, amb una mínima plataforma central. Apareix nítidament marcat sobre la superfície de la mar lunar, sense signes evidents d'erosió.
Abans que la Unió Astronòmica Internacional li adjudiqués el seu nom actual l'any 1976, el seu antic nom era Krieger D. Segons el document de la NASA RP-1097, «Rocco» és una impacte menor, el nom originalment del qual només es feia servir en connexió al Lunar Topophotomap 39A1 / S1, mapa en el qual ja apareixia rotulat.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Sant Felip Neri

«Sant Felip Neri» té aquests significats:
* Felip Neri (Florència, 1515 - 1595), fundador de la Congregació de l'Oratori.
* Congregació de l'Oratori de Sant Felip Neri, congregació de sacerdots seculars i de seglars fundada per Sant Felip Neri.
* Sant Felip Neri (Crevillent), pedania del municipi de Crevillent (Baix Vinalopó).
* Església de Sant Felip Neri de Barcelona, església d'estil barroc, ubicada a la plaça del mateix nom al barri gòtic de Barcelona.
* Oratori de Sant Felip Neri (Gràcia), església del barri de Gràcia de Barcelona.
* Oratori de Sant Felip Neri (Sóller)
* Plaça de Sant Felip Neri, plaça d'El Gòtic de Barcelona que està presidida per l'església del mateix nom.
# Rosina Lajo Pérez

Rosina Lajo Pérez (Valladolid, 1931) és una pedagoga catalana d'origen castellà establerta a Girona.

## Trajectòria

El 1954 es va llicenciar en filosofia i lletres per la Universitat de Valladolid i es va casar amb Joan Dolerà. Va marxar amb el seu marit a Catalunya i el 1960 es va establir a Girona, on ha treballat com a professora de geografia i història a l'IES Jaume Vicens Vives de Girona, dirigit aleshores per Santiago Sobrequés i Vidal, fins a la seva jubilació el 1997. Va participar activament en la política cultural de Girona i va formar part de la llista del PSC-PSOE per la província de Girona a les eleccions generals espanyoles de 1977, però el juliol de 1978 fou substituïda per Lluís Sacrest i Villegas. Posteriorment continuà dedicant-se a l'ensenyament fins a la seva jubilació. Fou directora de l'IES Jaume Vicens Vives de 1993 a 1997.

## Obres

* Lèxic d'art (1993)
* La constitución española de 1978 (1983)

## Enllaços externs

* Fitxa del Congrés dels Diputats (castellà)
* Entrevista a Rosina Lajo a Revista de Girona
# Rufino Selva Guerrero

Rufino Selva Guerrero (Benissa, 9 d'octubre de 1969) és un economista i polític valencià, diputat al Congrés dels Diputats en la X Legislatura.

## Biografia

Llicenciat en ciències econòmiques i màster en auditoria i gestió empresarial. Ha treballat en la banca i en Correus. En 1987 ingressà a les Joventuts Socialistes d'Espanya i posteriorment al PSPV-PSOE, del que en fou secretari d'organització a l'Alacantí. A les eleccions municipals espanyoles de 2003, 2007 i 2011 fou escollit regidor de l'ajuntament de Sant Vicent del Raspeig, on ha estat portaveu municipal del grup socialista.
En juny de 2015 renuncià al càrrec per tal de substituir en el seu escó Gabriel Echávarri Fernández, elegit diputat a les eleccions generals espanyoles de 2011 i que havia estat nomenat alcalde d'Alacant. Ha estat secretari segon de la Comissió de Pressupostos Congrés dels Diputats.

## Referències

* ↑ Perfil al web del PSPV
* ↑ La renuncia del alcalde de Alicante impulsa a Rufino Selva a ocupar un escaño en el Congreso Arxivat 2015-09-23 a Wayback Machine. Costa Comunicaciones, 17 de juny de 2015
* ↑ Fitxa del Congrés dels Diputats
# San Martín de Suarna

San Martín de Suarna és una parròquia i localitat del municipi gallec d'A Fonsagrada, a la província de Lugo.
Tenia l'any 2015 una població de 132 habitants agrupats en 11 entitats de població: Os Fornos da Cal, Llencias, Paradanova, Penamaior, Rozabragada, San Martín de Suarna, Silvela, O Vieiro, Vilagocende, Vilarín de Baxo i Vilarín de Riba.
Entre els seus llocs d'interès cal destacar la Seimeira de Vilagocende, una de les cascades més grans de Galícia, al riu Porteliña.

## Referències

* ↑ Instituto Galego de Estatística
# San Martín de Unx

San Martín de Unx és un municipi de Navarra, a la Comarca de Tafalla, dins la merindad d'Olite.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 494 | 486 | 483 | 471 | 458 | 452 | 440 | 436 | 438 | 447 | 452 |
| Fonts: San Martín de Unx i institut d'estadística de navarra |||||||||||

## Fills il·lustres

* Melecio Brull Ayerra (1845-1905) compositor de sarsueles.
* Melecio Brull Ayerra (1858-1923) compositor i pianista.

## Agermanaments

* Sent Martin de Hins
# San Martín de Valvení

San Martín de Valvení és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 121 | 117 | 101 | 105 |
# Sant Andreu de Cassibrós

Sant Andreu de Cassibrós és l'església romànica del poble de Cassibrós, en el terme municipal de Vall de Cardós, a la comarca del Pallars Sobirà, dins de l'antic terme de Ribera de Cardós. Està situada en el lloc més alt del poble, al nord-est de Cassibrós. Té la categoria de sufragània de Santa Coloma de Surri.

## Descripció

Petita església sense absis, té una nau pel lateral de la qual s'hi accedeix. A sobre de la porta hi ha un petit òcul, sota el pinyó de la coberta -a dues vessants feta amb llicorella-. Al nivell del teulat s'hi aixeca una espadanya -amb la data de la reforma de l'església gravada; "1826"- amb dos arquets de mig punt.

## Referències

* ↑ «Sant Andreu de Cassibrós». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 setembre 2017].

## Bibliografia

* Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.
# Sant Joan de Menerbés

Sant Joan de Menerbés (en francès Saint-Jean-de-Minervois) és un municipi occità del Llenguadoc, situat al departament de l'Erau i a la regió de Occitània.

## Referències

* ↑ Topònims occitans de l'Erau
# Sant Nasari de las Avelhanas

Sant Nasari de las Avelhanas (en francès Saint-Nazaire-de-Ladarez) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Sant Nazari

«Sant Nazari» té aquests significats:
* Hagiografies:
** Sant Nazari de Cuixà (Marca Hispànica?, segle VIII / IX - Sant Miquel de Cuixà, segle VIII / IX), monjo benedictí
** Sant Nazari de Capris (Elpidium, c. 475 - Capodistria, c. 556), bisbe de Koper, venerat com a sant
** Sant Nazari de Milà (Roma,? - Milà, 301 o 303), martir cristià
* Toponímia:
** Entitats de població:
*** Sant Nazari de Rosselló antigament Sant Nazari de Solsà, municipi del Rosselló.
*** Sant Nazari (Aude), municipi francès al departament de l'Aude.
** Orografia:
*** Serrat de Sant Nazari, serra d'Oristà a la comarca d'Osona.
* Miscel·lània:
*** Sant Nazari de Vilalta, capella de la masia de Vilalta (Moià, Bages).
*** Sant Nazari de Barbadell, església del municipi rossellonès de Bulaternera
*** Sant Nazari de Solsà (església), església del municipi de Sant Nazari de Rosselló
# Samsung SGR-A1

El Samsung SGR-A1 és un robot militar centinela sur-coreà dissenyat per a reemplaçar en la funció de vigilància a les tropes que actualment exerceixen tal funció en la zona desmilitaritzada entre Corea del Nord i Corea del Sud. És un sistema estacionari creat per Samsung Techwin, la filial de defensa de l'empresa Samsung.

## Desenvolupament i característiques

L'any 2006, Samsung Techwin donà a conéixer una metralladora robòtica tot tems de calibre 5.56, amb un llança granades opcional per vigilar la zona desmilitaritzada, amb un cost de 200.000 Dòlars la unitat està capacitada per a detectar i seguir múltiples objectius mòbils emprant càmeres infrarrojes i de llum visible, estant sota control d'un operador humà. Pot identificar i assolir automàticament mitjançant disparaments a un objectiu a més de 3 kilòmetres de distància. Desenvolupat en unan universitat sur-coreana, el SGR-A1 empra sensors òptics per a identificar objectius a una distància de fins i tot 4 kilòmetres amb llums de dia., quedant reduït l'abast a la meitat durant la nit. A part, està equipat amb un sistema de comunicació (micròfon i altaveus) per a comprovar les contrasenyes amb soldats. Si la constrasenya és errònia, el robot pot activar una alarma o disparar a l'objectiu amb bales de goma, munició real o amb una metralladora lleugera Daewoo K3.

## Referències

* ↑ http://robotzeitgeist.com/2006/11/samsung-techwins-sgr-a1-robot-sentry.html Arxivat 2013-10-17 a Wayback Machine.
* ↑ http://www.theregister.co.uk/2007/03/14/south_korean_gun_bots/
# Santiago Martínez Rodríguez

Santiago Martínez Rodríguez (Elx, 29 de març de 1983) és un polític valencià, diputat al Congrés dels Diputats en la X Legislatura.

## Biografia

Fill del regidor del PP per Elx Santiago Martínez. És llicenciat en Administració i direcció d'empreses, màster en Comerç Internacional i Consultor de Comerç Exterior. Militant del Partido Popular des de 2001, és el responsable del programa Empact de recol·locació de treballadors en el Pacte Local per l'Ocupació d'Elx, i secretari tècnic de l'Observatori de la Pime del Ministeri d'Indústria, Turisme i Comerç.
Fou elegit diputat per la província d'Alacant a les eleccions generals espanyoles de 2011. És portaveu adjunt de la Comissió d'Economia i Competitivitat del Congrés dels Diputats.

## Referències

* ↑ El popular Santiago Martínez afirma que ´se dejará la piel´ para lograr lo mejor para Elche, Diario Información, 15 d'octubre de 2011
* ↑ Santiago Martínez, nuevo portavoz adjunto de Economía del PP en el Congreso de los Diputados Arxivat 2015-09-23 a Wayback Machine., Elche Diario, 14 de desembre de 2012
* ↑ Fitxa del Congrés dels Diputats
# Santiurde de Toranzo

Santiurde de Toranzo és un municipi de la Comunitat Autònoma de Cantàbria. Limita al nord amb Santa María de Cayón, Castañeda i Puente Viesgo, al sud amb Vega de Pas i Luena, a l'oest amb Corvera de Toranzo i a l'est amb Villafufre i Villacarriedo. Es troba en la comarca del Pas i pel seu territori discorre el Riu Pas.

## Localitats

* Acereda.
* Bárcena.
* Iruz.
* Pando.
* Penilla.
* San Martín.
* Santiurde de Toranzo (Capital).
* Vejorís.
* Villasevil.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 2.037 | 2.168 | 2.412 | 2.358 | 2.506 | 2.375 | 2.189 | 2.034 | 1.888 | 1.856 | 1.627 | 1.351 |
Font: INE

## Administració

Eleccions municipals, 23 de maig de 2003 :
| Partit | Vots | % | Regidors |
| PP | 680 | 57,58% | 5 |
| PRC | 249 | 21,08% | 2 |
| PSOE | 236 | 19,98% | 2 |
Eleccions municipals, 27 de maig de 2007 :
| Partit | Vots | % | Regidors |
| PP | 586 | 50,65% | 5 |
| PRC | 347 | 29,99% | 3 |
| PSOE | 218 | 18,84% | 1 |
# Santiuste de Pedraza

Santiuste de Pedraza és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 126 | 108 | 102 | 119 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Eugene Chen

Eugene Chen (San Fernando, 2 de juliol de 1878 - Shanghai, 20 de novembre de 1944), nascut Eugene Bernard Achan, va ser un polític xinès, va ser ministre d'afers exteriors al govern de Sun Yat-sen.
De família de botiguers, d'origen xinès (altres fonts li atribueixen també arrels afro-hispàniques), el seu pare va participar en la Rebel·lió dels Taiping. Va ser alumne del col·legi catòlic St. Mary de Port-of-Spain. Més endavant fou membre de la “London Bar Association” i exercí d'advocat a Trinitat i Tobago, essent els seus clients sobretot d'origen xinès i indi.
L'any 1899 es va casar amb Agatha Alphonsin Ganteaume, filla d'un oficial de la marina francesa. La parella va tenir vuit fills dels quals quatre van sobreviure a la infància: Percy, Sylvia, Yolanda i Jack Chen. Amb la seva activitat com a advocat i els beneficis d'una plantació de coco, va poder reunir una petita riquesa però, finalment, va sofrir dificultats econòmiques i el 1912, va abandonar Trinitat per no tornar-hi i va residir, sense la seva família, a Pequín, on va ser assessor legal del Ministeri de Comunicacions. Va tirar endavant periòdics ("The Peking Gazette", "The Shanghai Gazette" i "People’s Tribune") que li van ocasionar problemes amb l'autoritat de potències estrangeres a la Xina, però gràcies a la seva ciutadania britànica en va sortir ben parat.
Les trobades amb la seva família van ser esporàdiques. I, després de la mort d'Agatha, es va tornar a casar amb Georgette Chen el 1930.
Va col·laborar, també, amb Sun Yat-sen amb temes legals. Esdevingué ministre d'Afers Exteriors i realitzà una política d'aproximació als soviètics. Arran del boicot als interessos comercials britànics, s'arribà a l'acord Chen-O'Malley.
A causa de rivalitats polítiques, es va veure obligat a exiliar-se a Hong Kong però finalment va tornar a la Xina on va viure fins a la seva mort, en circumstàncies misterioses, el 1944. Va ser enterrat a Pequín. S'ha considerat que la ideologia de Chen era fruit de la influència del marxisme i del confucianisme. No va arribar mai a parlar xinès amb fluïdesa.

## Bibliografia

* Britain in China: Community, Culture and Colonialism, 1900-49 de Robert Bickers. Pàg. 123
* World's Great Men of Color, Volum 1 de J.A. Rogers. Capítol 23
# Districte de Bratislava II

El districte de Bratislava II - (eslovac) Okres Bratislava II - és un dels 79 districtes d'Eslovàquia. Es troba a la regió de Bratislava. Té una superfície de 92,49 km², i el 2013 tenia 111.051 habitants. És un dels cinc districtes de Bratislava.
# Tiflet

Tiflet (en àrab تيفلت, Tīflt; en amazic ⵜⵉⴼⴼⵍⵜ) és un municipi de la província de Khémisset, a la regió de Rabat-Salé-Kenitra, al Marroc. Segons el cens de 2014 tenia una població total de 86.709 persones.

## Història

El territori del municipi ja havia estat habitat per amazics, fenicis i romans durant el I mil·lenni aC. Els majors assentaments més propers eren Rabat i Volubilis. Tiflet es troba entre Rabat i Khémisset.
Tifelt va ser assistida per treballadors del Peace Corps després dels atemptats de l'11 de setembre de 2001. Els treballadors del Peace Corps foren assistits per dones locals en una cooperativa d'apicultura fins que el govern dels Estats Units va evacuar el personal del Peace Corps per la seva seguretat. Els treballadors del Peace Corps han tornat i es dediquen principalment en classes d'anglès i de formació professional.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ C.Michael Hogan, Volubilis, Megalithic Portal, ed. A. Burnham (2007)
* 1 2 New York Times, retrieved February 15, 2008
* ↑ Tiflet. Location information.
# Agulló (Àger)

Agulló és una entitat de població del municipi d'Àger a la comarca de la Noguera. El llogaret se situa a la vall d'Àger, prop d'on es divideixen les aigües entre la Noguera Pallaresa i la Noguera Ribagorçana, al centre del terme municipal i a l'oest de la vila d'Àger. Té una església dedicada a Sant Mateu i celebra la festa major el tercer cap de setmana del mes d'agost. El 2018 tenia 49 habitants.

## Història

La Vall d'Àger fou conquerida per Arnau Mir de Tost a la primera meitat del segle xi. Aquest llogaret ja és citat el 1070 (com a Torres de l'Agulló, antic nom del nucli), quan el ja vescompte Arnau Mir de Tost el cedeix a Ponç Onofre perquè l'eixamplés, millorés i en fes un mur; mentre que deixà les servituds a la gent que hi habitava que pagarien els delmes i primícies a Onofre. Més endavant el 1267, quan formava part dels dominis de Ramon de Llimiana, és cedit al monestir de Sant Pere d'Àger.
Fou municipi independent fins a meitat del segle xix quan s'incororà a Àger.

## Referències

* 1 2 «Agulló (Àger)». Gran Enciclopèdia Catalana. Barcelona: Grup Enciclopèdia Catalana.
* ↑ «Àger». IDESCAT. [Consulta: 6 gener 2020].
* ↑ «Agulló (Àger)». Gran Enciclopèdia Catalana. Barcelona: Grup Enciclopèdia Catalana.
* ↑ «255004 Agulló». Alteraciones de los municipios en los Censos de Población desde 1842. INE. [Consulta: 27 juliol 2020].
Viccionari
# Districte de Montpeller

El Districte de Montpeller es troba al departament francès de l'Erau, a la regió d'Occitània. Té 22 cantons i 93 municipis. El cap és la prefectura de Montpeller.

## Antics cantons

* cantó de Castèlnòu de Les
* cantó de Càstias
* cantó de Claret
* cantó de Frontinhan
* cantó de Latas
* cantó de Las Matèlas
* cantó de Lunèl
* Cantó de Mauguiò
* cantó de Mesa
* cantó de Montpeller-1
* cantó de Montpeller-2
* cantó de Montpeller-3
* cantó de Montpeller-4
* cantó de Montpeller-5
* cantó de Montpeller-6
* cantó de Montpeller-7
* cantó de Montpeller-8
* cantó de Montpeller-9
* cantó de Montpeller-10
* cantó de Pinhan
* cantó de Seta-1
* cantó de Seta-2

## Actuals cantons

* cantó del Crèç
* cantó de Latas
* una part del cantó de Lodeva (7 municipis)
* cantó de Lunèl
* cantó de Mauguiò
* una part del cantó de Mesa (6 municipis)
* cantó de Montpeller-1
* cantó de Montpeller-2
* cantó de Montpeller-3
* cantó de Montpeller-4
* cantó de Montpeller-5
* cantó de Montpeller - Castèlnòu de Les
* cantó de Pinhan
* cantó de Sant Geli dau Fesc
* cantó de Seta

## Vegeu també

* Llista de monuments del districte de Montpeller
# Departament del Meta

Meta és un departament de Colòmbia.

## Municipis

* Acacias
* Barranca de Upía
* Cabuyaro
* Castilla la Nueva
* Cubarral
* Cumaral
* El Calvario
* El Castillo
* El Dorado
* Fuente de Oro
* Granada
* Guamal
* La Macarena
* La Uribe
* Lejanías
* Mapiripán
* Mesetas
* Puerto Concordia
* Puerto Gaitán
* Puerto Lleras
* Puerto López
* Puerto Rico
* Restrepo
* San Carlos Guaroa
* San Juan de Arama
* San Juanito
* San Martín
* Villavicencio
* Vista Hermosa